Þótt veðrið hafi heldur verið að ganga niður á höfuðborgarsvæðinu seint í gærkvöldi og á vesturhluta landsins heldur lægðin áfram að valda landsmönnum erfiðleikum . Spáð er leiðindaveðri á Austurlandi í dag . Sérstaklega er varað við hvössum vindi og vindhviðum á Suðausturlandi . Undir Vatnajökli gæti vindhraðinn orðið 30 metrar á sekúndu og hviðurnar farið yfir 50 metra . Aðgerðastjórnir á Austurlandi eru í viðbragðsstöðu vegna óveðursins . Fara átti yfir málin aftur í nótt eða snemma morguns . Skólahald fellur niður og flestum vegum verður lokað . Íbúar eru hvattir til að fylgjast með veðurspám og vera ekki á ferðinni nema af brýnni nauðsyn . Sveitir sinntu 430 verkefnum Veðrið í gær var verst á Norðurlandi vestra . Björgunarsveitir , lögregla og aðrir viðbragðsaðilar komu fólki og húseigendum til aðstoðar . 640 björgunarsveitarmenn voru á vaktinni og um klukkan 21.30 í gærkvöldi höfðu þeir sinnt liðlega 430 verkefnum . Talsvert eignatjón varð en ekki er vitað um slys á fólki . Rafmagn fór af víða á Norðurlandi og Vestfjörðum en varaafl er keyrt á flestum stærri stöðum . Mesta tjónið varð á Kópaskerslínu þar sem á annan tug straura brotnaði . Tekur marga daga að gera við línuna .